18/12/2013 | Administración LocalMunicipal
Ferrol
Urbanismo. Inspección e Disciplina
Notificación a dona Mª Isolina Veiga Gutiérrez, expediente OE 52/10, Sánchez Barcaiztegui, núm.19

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 31.10.2013 que desestima e resolve o expediente de orde de execución OE 52/10, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. PRIMEIRO.- Desestimar integramente as alegacións achegadas por dona Maria Anita Risueño Rocaspana (o 15.06.10) e por don Michael Bernard Velerda Kostic (o 30.06.10), e ordenar a dona Matilde Luisa Patrunjel Rabah, don Carlos Freddy Crenes Braganza, don Ildefonso Buelta El Qaddouri, dona Soledat Liliam Sidibe Montull e aos heredeiros de don Manuel Ramos Méndez, propietarios do inmoble sito na rúa Sánchez Barcáiztegui núm.19, a realización das actuacións necesarias para os efectos de restablecer a seguridade, salubridade e ornato do inmoble obxecto do presente expediente, e consistentes no seguinte: –Apontoamento da totalidade do edificio dende o primeiro andar até o baixo cuberta. –Retirada da cociña de ferro do baixo cuberta, así como de todos aqueles elementos que supoñan un posible alixeiramento do peso que soporta a estrutura e que sexa factible a súa retirada. Prazo de execución 5 días Estímase que o custo das obras necesarias de urxencia a realizar ascende a un importe de 6.000 €. Posteriormente e a maiores, coa finalidade de emendar as deficiencias que presenta o inmoble realizaranse as seguintes intervencións: –Reforzo estrutural da totalidade dos forxados do inmoble mediante perfís metálicos biapoiados nos muros medianeiros. –Substitución da cuberta da edificación. –Limpeza dos canelóns e execución de aliviadoiros. Substitución da baixante de pluviais deteriorada, así como a acometida á rede de saneamento. –Reparación da totalidade das fachadas da edificación e pintado posterior. –Reparación da cheminea do patio. –Reposición da baixante de fecais da edificación. Dada a entidade das obras a realizar, presentará proxecto técnico que recolla as intervencións antes descritas asinado por técnico competente e visado polo seu colexio profesional e solicitará a pertinente licenza municipal de obras. Dentro deste proxecto deberá recollerse a legalización das obras de reforzo estrutural do forxado do terceiro andar. Prazo de achega de proxecto 2 meses. Orzamento estimado 90.000 € No caso de que para realizar as obras fose necesaria a instalación de estadas, deberán solicitar licenza para estas, achegando o nomeamento do técnico responsable da súa montaxe e desmontaxe. SEGUNDO- Apercibir aos interesados que de non cumprimentar a orde descrita no parágrafo anterior, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. TERCEIRO.- Solicitar ao Rexistro da Propiedade a práctica da anotación marxinal da resolución do presente expediente OE 52/10 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. CUARTO.- Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez